Съобщение за инвестиционно предложение за „Енергийно стопанство за производство на електроенергия и топла вода чрез биомаса ˮ, с местоположение ПИ с идентификатор 29218.91.13 по КККР на с. Желязковец, общ. Самуил
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ОРИЕНТ-2000” ООД инвестиционно предложение за „Енергийно стопанство за производство на електроенергия и топла вода чрез биомасаˮ , с местоположение ПИ с идентификатор 29218.91.13 по КККР на с. Желязковец, общ. Самуил, попада в обхвата на т. 3 – Енергийно стопанство, буква „а” – промишлени инсталации за производство на електроенергия, пара и топла вода (невключени в приложение № 1) от Приложение 2 към чл. 93, ал.1, т.1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-5171-(7)/19.12.2022 г. 
Копие на писмото е изпратено в Община Самуил и кметство село Желязковец.
